Diari Oficial de la Generalitat Valenciana


Sumari del DOGV 2881, del 02-12-1996 (1996/840205)

RESOLUCIÓ de 23 d'octubre, del conseller d'Obres Públiques, Urbanisme i Transports, per la qual s'aprova definitivament la modificació número 10 integrant en l'expedient de 30 modificacions puntuals del Pla General d'Onda.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2881

Data del DOGV
:   02-12-1996

Secció del DOGV
:   ALTRES DISPOSICIONS

Número del document
:   1996/840205


Data del document
:   23-10-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIó de 23 d'octubre, del conseller d'Obres Públiques, Urbanisme i Transports, per la qual s'aprova definitivament la modificació número 10 integrant en l'expedient de 30 modificacions puntuals del Pla General d'Onda.   
Vist l'expedient relatiu al projecte de modificació número 10 de l'expedient de 30 modificacions puntuals del Pla General d'Onda, i d'acord amb els següents  
Antecedents de fet  
Primer  
L'Ajuntament d'Onda va sotmetre l'expedient a informació al públic publicant els corresponents anuncis en el periòdic Levante, de 22 de juny de 1996, i en el Diari Oficial de la Generalitat Valenciana número 2.791, de 15 de juliol de 1996. Transcorregut el període d'informació pública, en el qual no es van formular al·legacions, el ple va aprovar provisionalment el projecte el 26 d'agost de 1996.  
Segon  
La Comissió Territorial d'Urbanisme de Castelló, el 2 d'octubre de 1996, va aprovar definitivament el projecte de 30 modificacions puntuals del Pla General d'Onda, a excepció de la número 10, respecte de la qual s'assenyalava que "es formularà la proposta d'aprovació una vegada emès l'informe de la Conselleria de Cultura, Educació i Ciència.  
Tercer  
El 7 d'octubre de 1996, s'ha emès un informe de la Direcció Territorial de Cultura, Educació i Ciència, en el qual s'indica que, d'acord amb l'informe elaborat pel Servei d'Inspecció Educativa "la parcel·la a què es refereix la modificació número 10 del Pla General d'Onda, no és necessària per a una futura dotació escolar".  
Quart  
La modificació número 10 està formada de memòria i plànols.  
Cinquè  
La Direcció General d'Urbanisme i Ordenació Territorial, el 21 d'octubre de 1996, va informar favorablement l'aprovació definitiva d'aquesta modificació del Pla General d'Onda.  
Fonaments de dret  
Primer  
Respecte del procediment, en el cas present, s'han observat les prescripcions legalment establertes per a les modificacions de Pla General d'aquesta índole, que estan constituïdes pels articles 38 i 39 per remissió del 55 de la Llei 6/1994, Reguladora de l'Activitat Urbanística (LRAU). Així mateix, s'han recaptat els diferents informes preceptius.  
Segon  
Quant al fons de l'assumpte, la modificació plantejada té com a objectiu la requalificació d'una parcel·la de 6892,5 m2s, destinada a ús escolar (reserva dotacional escolar, GEC) juntament a l'Institut de Formació Professional com a parcel·la d'ús residencial per a habitatges de protecció oficial i promoció pública, com a ús dominant, a més d'un ús compatible de dotacional públic.  
L'edificabilitat que s'estableix per als terrenys en qüestió s'entén referida a tot el seu àmbit, i s'estableix per referència a l'entorn immediat. És la de U-4, amb els següents paràmetres:  
   
Condicions de parcel·la  
- Superfície mínima edificable = 70 metres quadrats de sòl (m2s)  
- Ocupació màxima de parcel·la = 50 %  
L'edificabilitat estimada ascendeix a:  
4.059,48 m2s residencials/70 m2s parcel·la=aprox. 58 habitatges  
70 m2s parcel·la X 50 % ocupació = 35 metres quadrats de límit (m2t) per planta.  
35 m2t planta x 2 plantes = 70 m2s/hab.  
70 m2t/hab. x 58 hab. = 4.060 m2t residencials.  
Així mateix es reserven 1.273 m2s dotacionals, sobre els quals es poden edificar 3.819 m2t d'ús sociocultural.  
L'augment d'edificabilitat que es produeix amb aquesta modificació queda compensat amb la disminució efectuada en la resta de les 30 modificacions aprovades, el 2 d'octubre de 1996, per la qual cosa es compleix el que disposen els articles 19 i 55.3 de la citada LRAU.  
L'article 55.7 de la LRAU disposa que els plànols qualificaran com a sòl dotacional aquell que té com a destinació efectiva l'ús docent o sanitari, excepte que, amb l'informe previ de la Conselleria competent per raó de la matèria, es justifique que és innecessari destinar el sòl a aquests fins; d'aquesta forma es destinarà a altres usos públics o d'interès social. En aquest cas, emès l'informe favorable de la Conselleria de Cultura, Educació i Ciència, es compleix el que disposa aquest precepte.  
Tercer  
D'acord amb l'article 40.2 de la Llei 6/1994, Reguladora de l'Activitat Urbanística, no s'aprecien objeccions ni impediments urbanístics legals que obstaculitzen l'aprovació definitiva d'aquesta modificació del PGOU d'Onda.  
Quart  
El conseller d'Obres Públiques, Urbanisme i Transports és competent per a l'aprovació definitiva d'aquest expedient, en virtut del que estableix l'article 38.3 de la citada Llei Reguladora de l'Activitat Urbanística, amb relació a l'article 6 del Decret 77/96, de 16 d'abril del Govern Valencià, pel qual s'aprova el Reglament dels òrgans urbanístics de la Generalitat Valenciana.  
Vists els preceptes legals citats i d'altres de general i pertinent aplicació, resol:  
Aprovar definitivament la modificació número 10 integrant en l'expedient de 30 modificacions puntuals del Pla General d'Onda.  
Aquesta resolució entrarà en vigor el mateix dia en què es publique en el Diari Oficial de la Generalitat Valenciana. Aquesta publicació excusa de la notificació individualitzada.  
Contra aquesta resolució, que posa fi a la via administrativa, es podrà interposar recurs contenciós administratiu, davant la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des del dia de la notificació o publicació d'aquesta. Per a la interposició de l'esmentat recurs serà requisit imprescindible que amb caràcter previ el recurrent comunique a aquest òrgan la interposició d'aquest, d'acord amb el que preveuen els articles 57.2.f) i 58 de la Llei Reguladora de la Jurisdicció Contenciosa Administrativa i en l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això, sense perjudici que puga exercitar qualsevol altre recurs que estime oportú."  
València, 23 d'octubre de 1996.- El conseller d'Obres Públiques, Urbanisme i Transports: Luis Fernando Cartagena Travesedo.